《夏日雨后过陈园》
明代·包节

选胜遵郊郭，冲泥试杖藜。
溪承新瀑水，山渡欲晴霓。
看竹人先至，穿花鸟自迷。
笑予来几度，才识小亭西。

作者简介：字元达，号蒙泉，原籍浙江嘉兴人，后徙居南直隶松江府华亭（今上海松江）。包节5岁丧父，母杨氏教读甚严。嘉靖十一年进士。授东昌推官，入为监察御史，出按湖广，显陵守备太监廖斌骄横不法，拟惩治，语泄，反遭诬陷，下诏狱榜掠，谪戍庄浪卫，病死，著有《陕西行都司志》、《包侍御集》等。